**Beretning 2021**

Efter generalforsamlingen den 2. december 2020 konstituerede vi i bestyrelsens os som følgende:

**Maria Fangel** forsatte som bestyrelsens sekretær.

**Mette Mønster** er kasserer

**Flemming Bülow** Bestyrelsesmedlem.

**Birgit Veje Søndergaard**. Bestyrelsesmedlem og foreningens repræsentant og formand i Bevaringsudvalget og Bygnings- og Forbedringsudvalget, samt redaktør på vores nyhedsbrev og deltager i arbejdsgruppen omkring Iguanbryderne. Via vores medlemskab har vi også en plads i dommerpanelet om Randers Kommunes arkitekturpris.

**Ebbe Marxen** bestyrelsesmedlem og meget aktivt medlem af arbejdsgruppen omkring Iguanbryderne.

**Lars Malmstrøm** bestyrelsesmedlem og med i arbejdsgruppen omkring vores nyhedsbrev.

**Hanna Christensen**: Aktiv Suppleant i arbejdsgruppen omkring nyhedsbrevet og med i Fondens bestyrelse.

**Louise Andersen**: Suppleant.

**Og undertegnede**: Formand med næsen i de forskellige grupper. Suppleant i Bevaringsudvalget og Bestyrelsesmedlem sammen med Hanna i Fonden. Derudover deltager i fokusgruppen omkring Byen Til Vandet.

Uden for bestyrelsen har vi 2 meget aktive medlemmer af arbejdsgruppen omkring Iguanbryderne: **Henri Amsler og Søren Sørensen.**

Vi er pt. 63 medlemmer i foreningen. Over de sidste 2 år har vi haft en tilbagegang i medlemstallet på 12 medlemmer og en tilgang på 2 nye medlemmer. Om tilbagegangen skyldes de sidste 2 års pandemi og dermed manglende aktiviteter ved vi ikke, men vi vil selvfølgelig gerne være flere, så hermed også en opfordring til alle vores medlemmer om at prøve at hverve nye medlemmer der viser samme interesse i foreningens formål.

**Møder og aktiviteter:**

Corona har også for vores forenings vedkommende haft en stor indflydelse på, dels mulighederne for at afholde bestyrelsesmøder, men endnu mere beklageligt, mulighederne for at lave medlemsaktiviteter, hvor vi kunne samles om vores fælles interesse i foreningen.

I beretningsperioden har vi afholdt 4 bestyrelsesmøder. Vi har deltaget i lige så mange møder i Bevaringsudvalget. De 3 af dem virtuelt. 5 møder i Fonden og 2 møder i fokusgruppen omkring Byen til vandet. Derudover har der været diverse møder med kommunen og et enkelt i Rotary med deltagelse af arbejdsgruppen omkring Iguanbryderne.

Formålet med vores forening er bl. A. § 2. Foreningens formål er hos befolkningen og myndighederne af skabe interesse for: a. bevaring af kommunens æstetiske og kulturhistoriske værdier ved sikring af værdifulde bymiljøer og bygninger samt b. at tilføre kommunen nye æstetiske værdier i harmoni med de bestående. Formålet søges tilgodeset gennem oplysende virksomhed, rådgivning, samt henvendelse til og kontakt med grundejere, byplan-myndigheder og andre kredse med indflydelse på bybilledets udformning.

Vi prøver hele tiden at give vores mening til kende. Bl.a. gennem henvendelse til pressen. Dette har resulteret i avisartikel om Svaneapotekets tilstand. En artikel i Amtsavisen om en byvandring jeg havde sammen med en journalist hvor jeg havde mulighed for at udtale mig om hvad jeg syntes om godt og mindre godt i Randers midtby. 2 artikler om vores projekt omkring Iguanbryderne og sidst havde vi mulighed for at give vores mening til kende om højhuset på Thors Bakke i en artikel om højhuse der blev bragt i Jyllands-Posten.

Gennem vores plads (og formandskabet) i Randers Kommunes Bevaringsudvalg er vi sammen med andre organisationer der er repræsenteret i udvalget, rådgivende i forhold til kommunens øvrige valg og byens politikere, i forhold til kommunens bevaringsværdige bygninger.

**Fonden:**

Som tidligere nævnt har vi 2 bestyrelsespladser i Fonden til bevarelse af gamle bygninger i Randers Kommune. Fonden ejer og administrerer flere af byens fredede bygninger. Sidste skud på stammen er erhvervelsen af Von Hattens hus. ( Derom meget mere senere.)

**Fokusgruppen:**

Gennem vores deltagelse i fokusgruppen omkring projektet ”Byen til Vandet”. Har vi megen fokus på at nogle af siloerne på nordsiden af havnebassinet bliver bevaret hvilket også er anbefalet af Bevaringsudvalget. Indtil videre er siloerne ikke taget ud af projektet, men vi holder øje med at det ikke sker.

**Iguanbryderne.**

Der er indtil via fonde og bidrag fra lokale virksomheder givet tilsagn om et samlet beløb på rundt regnet 1,1 million.

Ingeniørfirmaet **STOKVAD** og **Landindspektør Bjørn Christiansen** har i samarbejde med Arkitekterne Henri Amsler og Ebbe Marxen, uden beregning, udarbejdet et detaljeret projekt for genopstillingen.

På baggrund af denne projektering har projektet været i udbud blandt lokale entreprenører. Resultatet af denne licitation er at genopstillingen vil koste i omegnen af 1,6 million. Kr.

Der manglede altså stadig omkring kr. 500.000,00 før projektet kan sættes i gang.

I forbindelse med kommunens budgetforhandling sendte vi en ansøgning på de manglende kr. 500.00,00. Byrådet bevilgede pengene til udbetaling i 2022.

Så nu har projetgruppen taget arbejdstøjet på for alvor. Rigtig mange detaljer skal nu forhandles på plads. Dels med de lokale entreprenører og dels med de kommunale myndigheder og sidst og ikke mindst fondene.

Placering og projektering af Iguanbryderne på Tinghuspladsen er endelig godkendt af Miljø- og Teknikudvalget, ligesom at Randers Kommune har påtaget sig den fremtidige drift.

Projektet bliver ikke sat i gang før alle detaljer er på plads og det er fuldt finansieret, hvorfor vi stadig vil søge om evt. manglende midler hos lokale organisationer og fonde. Ligesom vi måske skal ind og finde muligheder for besparelser i projektet.

Vi tror på at det nok skal lykkes og håber at kunne indvi springvandet i Randersugen 2022.

**Nyhedsbladet.**

Efter bestyrelsens opfattelse er vore nyhedsblad en vigtig mulighed for at formidle hvad vi har gang i, i bestyrelsen og de forskellige udvalg vi er medlemmer af.

For ca. et år siden mistede vi vores sponsorat af bladet, så det tidligere var muligt at udgive uden udgift for foreningen. Bestyrelsen besluttede at vi ville fortsætte med at lave bladet, selv om det ville betyde en ekstra udgift for foreningen. Efter anbefaling har GAIA nu opgaven med trykningen af bladet. Dette medfører at vi for det kommende år budgetterer med et lille underskud.

Som noget nyt i bladet har vi i de sidste 2 blade haft et par konkurrencer: Dels en billequiz og en krydsord med bygningsudtryk. Jeg ved ikke om sværhedsgraden er for stor eller flaskerne vi sætter på højkant ikke er attraktive nok, men der er meget mere plads i min ind boks til flere besvarelser.

Vi vil stadig prøve at finde et nyt sponsorat, alternativt finde en billigere pris for fremstillingen.

En stor tak til vores bladuddelere, der trodser vejr og vind og som sparer os for mange penge til porto.

**Næste generalforsamling:**

Ifølge vedtægterne skal vores generalforsamling afholdes i april. Dette har på grund af Pandemien ikke kunnet lade sig gøre.

Da vi forventer og håber at sygdommen er under kontrol vil næste

generalforsamling blive afholdt i april 2022.

En stor tak til bestyrelsen for det forgangne år og ikke mindst kæmpe tak til Henri Amsler og Søren Sørensen for jeres uvurderlige indsats i ”Brydergruppen”